વામપંથી રાજકીય પંડીતો રાહુલ ગાંધીની મંદિર યાત્રાઓને ‘સોફ્ટ હિન્દુત્વ’ જેવું પોચું નામ આપી રહ્યા છે. હિન્દુત્વ એ હિન્દુત્વ છે એમાં વળી સોફ્ટ કે હાર્ડ શું? પરંતુ રાજ્યમાં વસતા લઘુમતીઓ અને તેમના કોંગ્રેસી સ્ટાઈલથી કરવામાં આવતા ‘કલ્યાણ’ અંગે આ વખતે રાહુલ ગાંધી નહિવત અથવાતો સાવ નથી બોલી રહ્યા અને એનાથી ઉલટું તેઓ મંદિર યાત્રાએ નીકળી પડ્યા હોવાનું જોઇને આશ્ચર્ય તો થાય જ એમાં શંકાને કોઈજ સ્થાન નથી. તો આનો મતલબ એમ કાઢી શકાય કે એટલીસ્ટ આ વખતે ગુજરાતમાં કોંગ્રેસને લઘુમતી સમાજના મતની પડી નથી?